اسلام آباد : متحدہ عرب امارات نا صدر شیخ محمد بن زید اینو دوشنبے نادے اسلام آباد آ بریک‘ حکومتی حوالی نا رد اٹ یو اے ای صدر ناکنڈآن پاکستان کن بھلو زرگزرانی پیکیج اسے نا گمان ارے‘ حکومت یو اے ای نا صدر ءِ جم وجوش اٹ بخیر کیک، پاک فضائیہ نا جہاز آک شیخ محمد بن زید انا جہاز ءِ اسلام آباد نا دنگ اٹ سرمننگ آ اسکارٹ ایترہ‘ ایف سولہ و جے ایف 17 تھنڈر جہازآک سلامی ایترہ‘ وزیراعظم شہباز شریف تینٹ چکلالہ ائیر بیس آ شیخ محمد بن زید واونا ڈل ءِ بخیر کیک‘ بڑزکوکہولی ڈل ہم اوڑتون اوار مریک، شیخ زید تون ون آن ون اوڑدہی ہم مریک‘ ڈل آتا کہول آ مذاکرات ہم مریک۔ شیخ زید نا دورہ نا سوب آن اینو دوشنبے نادے اسلام آباد اٹ ہندی کہول آ چھٹی مریک۔ شیخ زید دا وخت آ پاکستان نا نجی دورہ غا رحیم یار خان اٹی ءِ۔
(آن لائن)
